B4-1357, 1378 και 1392/95

Ψήφισμα σχετικά με την απειλή για το περιβάλλον που δημιουργούν τα πυρηνικά υποβρύχια και ιδιαίτερα τα ρώσικα

Το Ευρωπαϊκό Κοινοβούλιο,

Α. έχοντας υπόψη την δήλωση του Alexei Yablokov, προέδρου της Ρωσικής Επιτροπής Οικολογικής Ασφαλείας και συμβούλου του Προέδρου Γιέλτσιν σύμφωνα με την οποία πολλά υποβρύχια του Ρωσικού Ναυτικού είναι «πλωτά Τσερνομπίλ» και «περιβαλλοντικές καταστροφές» που όπως δήλωσε ο Ναύαρχος Oleg Yerofeyev «μπορούν να βυθιστούν ανά πάσα στιγμή»,

Β. έχοντας υπόψη ότι η παρ' ολίγον τήξη πολλών αντιδραστήρων πυρηνικών υποβρυχίων στις 20 Σεπτεμβρίου 1995 σε μια βάση πυρηνικών υποβρυχίων στην Kola Peninsula προεκλήθη από αμέλεια και ξαφνική διακοπή του ηλεκτρικού ρεύματος,

Γ. έχοντας υπόψη ότι η έκθεση που υπέβαλε το 1993 η επιθεώρηση για την πυρηνική κατάσταση στη Ρωσία κατέστησε σαφές ότι «τα προς παροπλισμό υποβρύχια έχουν ουσιαστικά καταστεί «πλωτές δεξαμενές χρησιμοποιημένου καυσίμου» που ευρίσκονται σε «μη ικανοποιητική» κατάσταση η δε «βύθιση είναι ορατή πιθανότητα»,

Δ. έχοντας υπόψη ότι ο ρωσικός στόλος της Βόρειας Θάλασσας και του Ατλαντικού έχει συσσωρεύσει 30.000 περίπου τόνους καυσίμου που ισοδυναμούν με το περιεχόμενο 140 περίπου πυρήνων αντιδραστήρα και ότι ο βοηθητικός χώρος αποθήκευσης επαρκεί για μόλις 3 άλλους πυρήνες αντιδραστήρα,

Ε. έχοντας υπόψη ότι υφίσταται υπαρκτός κίνδυνος για το περιβάλλον στην Ευρώπη και την όλη ασφάλεια που δημιουργήθηκε από την απόθεση 19 ρωσικών και αμερικανικών πυρηνικών αντιδραστήρων και οθονών αντιδραστήρων από πυρηνικά υποβρύχια που είχαν υποστεί βλάβες, καθώς και από έναν πυρηνικό αντιδραστήρα του ατομικού παγοθραυστικού Λένιν στο Βόρειο Ατλαντικό, Βόρειο Ειρηνικό και Αρκτικό Ωκεανό,

ΣΤ. έχοντας υπόψη ότι έχουν σημειωθεί τουλάχιστον 13 άμεσες συγκρούσεις μεταξύ αμερικανικών, ρωσικών/σοβιετικών, γαλλικών, βρετανικών και κινεζικών πυρηνικών υποβρυχίων και σκαφών επιφανείας από το 1965, δύο εκ των οποίων σημειώθηκαν από το πέρας του Ψυχρού Πολέμου[semigr ] την απώλεια επτά πυρηνικών αντιδραστήρων στη θάλασσα όταν πυρηνικά υποβρύχια βυθίστηκαν κατά τη διάρκεια κανονικών επιχειρήσεων[semigr ] την απώλεια 43 σοβιετικών και 7 αμερικανικών πυρηνικών κεφαλών και 612 ατυχήματα μόνο από αμερικανικά πυρηνικά υποβρύχια,

Z. έχοντας υπόψη το γεγονός ότι τα μέτρα για την καταπολέμηση της πυρηνικής ρύπανσης εντάσσονται για τη Ρωσία στο πρόγραμμα TACIS,

Το Ευρωπαϊκό Κοινοβούλιο,

1. ζητεί επειγόντως από τις κύριες ναυτικές δυνάμεις να ενημερώσουν αμέσως τα Ηνωμένα Έθνη σχετικά με τα πυρηνικά όπλα και τους αντιδραστήρες που χάνονται στη θάλασσα και καλεί την Επιτροπή και το Συμβούλιο να καταστήσουν σαφές ότι πρέπει να ξεκινήσουν αμέσως διαπραγματεύσεις για την αποτροπή του κινδύνου που προκύπτει παγκοσμίως από τα πυρηνικά όπλα που χάνονται στη θάλασσα[semigr ]

2. καλεί το Συμβούλιο και την Επιτροπή να επεκτείνουν τη βοήθεια της ΕΕ στη Ρωσία και σε συνεργασία με τη χώρα αυτή να αποτρέψουν περαιτέρω πυρηνικές καταστροφές[semigr ]

3. αποφασίζει να πραγματοποιήσουν οι αρμόδιες επιτροπές του ακροάσεις για το όλο μέγεθος της προαναφερθείσας πυρηνικής απειλής για την ασφάλεια και το περιβάλλον στο σύνολό τους[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και Κοινοβούλια των κρατών μελών, τις κυβερνήσεις των ΗΠΑ, Ρωσίας, Γαλλίας, Κίνας και Ινδίας και το Διεθνές Κέντρο Τεχνολογικής Αξιολόγησης.